Bekende Kaapse pastoor en vrou geskietIvan Waldeck. Foto: Facebook Ivan Waldeck (45), ŉ bekende pastoor van die Kaapse Vlakte, en sy vrou is in ŉ kritieke toestand in die hospitaal nadat hulle in Bellville geskiet is. Waldeck is vyf keer in sy bolyf geskiet en twee keer in sy bene, het die Cape Times Maandag berig. Sy vrou is in die kop geskiet. Dan Plato, LUR vir gemeenskapveiligheid, het gesê Waldeck behoort volkome te herstel, maar sy vrou is in ŉ kritieke toestand. Die paartjie is Sondag geskiet toe hulle by ŉ verkeerslig in Modderdagweg gestaan het. Waldeck is die voorsitter van die Wes-Kaapse gemeenskapsuitreikingsprojek. Kapt. Frederick van Wyk, ŉ polisiewoordvoerder, het versoek dat enigiemand wat die skietery gesien het, met die polisie in verbinding sal tree. Die skietvoorval volg meer as ŉ maand nadat Albern Martins, ook ŉ pastoor van die Kaapse Vlakte wat bekend was vir sy werk om vrede tussen bendes te bewerkstellig, op 1 Maart doodgeskiet is. – Sapa